
Nr. 12384 din 7.11.2024 


Raport de specialitate
La proiectul de hotărâre privind alegerea viceprimarului municipiului Marghita


Potrivit art. 152 din Codul Administrativ aprobat prin OUG nr. 57/2019,   alegerea viceprimarului se realizează prin vot secret, cu majoritate absolută din rândul membrilor  consiliului local, la propunerea primarului sau a consilierilor locali , după constatarea îndeplinirii conditiilor legale de constituire a consiliului local prin Ordin al Prefectului .
 	 Prin Ordinul Prefectului Județului Bihor nr. 603 din 28.10.2024  s-a constatat  ca legal constituit Consiliul Local al Municipiului Marghita. 
             La nivelul comunelor, oraselor, municipiilor  art  148 din  OUG nr. 57/2019 prevede alegerea  unui viceprimar  iar la nivel de municipii reședință de județ alegerea a doi viceprimari.  
Funcția de viceprimar este o funcție de demnitate publică .
              La deliberarea si adoptarea hotărârilor care privesc alegerea sau eliberarea  din funcție a viceprimarului participă și votează consilierul local  care candidează la funcția de viceprimar. 
Pe durata exercitării mandatului, viceprimarul iși păstrează  statutul de consilier  local fără a beneficia  de indemnizatia aferentă acestui statut, fiindu-i aplicabile  incompatibilitățile specific funcției de viceprimar prevăzute de Legea nr. 161/2003 cu modificările și completările ulterioare.

             Cu respectarea acestor prevederi consider oportună si legală inițierea proiectului de hotarare de alegerea a viceprimarului Municipiului Marghita pe mandatul Consiliului Local respectiv 2024-2028  .

Secretar General
Cornelia DEMETER  

